Հրազդան գետի աջ ափի հատվածն ընտրվել է, որպես հարմար բնակատեղի (ջուր, այրեր, գետի հունով դեպի վեր և վար այլ բնակավայրերի հետ կապ և այլն): Բլուրն ընտրվելով, առանձնացվել է որպես սրբազան տաճարի տարածք` դիմացն ունենալով Արարատների համայնապատկերը: Տեղին է հիշել, որ Երևանում եղել են նաև այլ բլուրներ՝ գագաթներին հին կառույցներով` Ծիծեռնակաբերդ, Կարմիր բերդ, Արին բերդ, Ձորաբերդ և Շենգավիթ): Üմանատիպ բլուր-տաճարներ են հայտնաբերվել Գառնիում, Լեռնակերտում, Ծաղկահովտում, Դաշտադեմում, Բագնայրում (Կարսի շրջան), Ալաջայում (Արջոառիճ), Թամազ-Թափայում (Կարսի շրջան), Ագարակում, Փարպիում, Աղցում, Քարաշամբում, Այգեշատի մոտ, մեծ և փոքր Արտինների վրա և այլուր: Տարատեսակների և հորինվածքների այսպիսի բազմազանությունը, հիմք են տալիս եզրակացնել, որ հենց այս բլուր-տաճար կառույցները կարող էին նախատիպ հանդիսանալ միջագետքյան զիկկուրատների համար: Այս են վկայում մեր` Արդար Դավթի, Ծիծեռնակաբերդի և Ծաղկահովտի բլուր-տաճարների վերակառուցման նախագծերը: